Ο **Διεθνής Αερολιμένας Τιφλίδας Σότα Ρουσταβελί**  (γεωργιανά: თბილისის შოთა რუსთაველის სახელობის საერთაშორისო აეროპორტი) (IATA: **TBS**, ICAO: **UGTB**) πρώην διεθνές αεροδρόμιο Novo Alexeyevka, είναι ο κύριος διεθνής αερολιμένας στη Γεωργία, που βρίσκεται 17 χλμ. νοτιοανατολικά της πρωτεύουσας Τιφλίδας.

Ιστορία
-------

Το πρώτο τέρμιναλ του αεροδρομίου κατασκευάστηκε το 1952 και ήταν σχεδιασμένο από τον αρχιτέκτονα V. Beridze στο στιλ της σταλινικής αρχιτεκτονικής. Ένα νέο τέρμιναλ ολοκληρώθηκε το 1990, το οποίο ήταν σχεδιασμένο σε διεθνές στιλ.  Το 1981 το αεροδρόμιο της Τιφλίδας ήταν το δωδέκατο μεγαλύτερο αεροδρόμιο της Ένωσης Σοβιετικών Σοσιαλιστικών Δημοκρατιών, εξυπηρετώντας 1.478.000 επιβάτες στις λεγόμενες κεντρικές γραμμές, δηλαδή σε πτήσεις που συνέδεαν την Τιφλίδα με πόλεις άλλων σοβιετικών δημοκρατιών.  Το 1998, ο αριθμός των επιβατών μειώθηκε στους 230.000 ετησίως. 

Ο Διεθνής Αερολιμένας Τιφλίδας λειτουργεί από την TAV Airports Holding από τον Οκτώβριο του 2005. Στη Γεωργία, η εταιρεία λειτουργεί επίσης το αεροδρόμιο του Μπατούμι για μια περίοδο είκοσι ετών από τον Μάιο του 2007.  Η TAV, η οποία κατέχει το 76% των μετοχών της εταιρείας Til Urban Georgia στον αερολιμένα της Τιφλίδας, έκλεισε συμφωνία με την κρατική γεωργιανή εταιρεία United Airports of Georgia για την ανακατασκευή του αχρησιμοποίητου διαδρόμου, ενός από τους δύο διαδρόμους στο αεροδρόμιο της Τιφλίδας. Ο παλιός διάδρομος θα ανακατασκευαστεί και θα επεκταθεί σύμφωνα με τα πρότυπα της ICAO και τους κανονισμούς F και θα είναι σε θέση να δεχτεί όλους τους τύπους αεροσκαφών, συμπεριλαμβανομένων των Boeing 747-8, Airbus A380-800, Antonov An-225 και Antonov An-124. 

Η κίνηση των επιβατών στο αεροδρόμιο τριπλασιάστηκε μεταξύ 2009 και 2016 και σήμερα εξυπηρετούνται 2,2 εκ. άτομα.

Γενικά
------

Το Φεβρουάριο του 2007, ολοκληρώθηκε ένα έργο κατασκευής ενός νέου διεθνούς τέρμιναλ και χώρου στάθμευσης αυτοκινήτων. Πραγματοποιήθηκε επίσης σιδηροδρομική σύνδεση με το κέντρο της πόλης, με δρομολόγια ανά ημέρα.  Η λεωφόρος Τζορτζ Μπους οδηγεί από το αεροδρόμιο  στο κέντρο της Τιφλίδας. 

Το αεροδρόμιο έχει σύγχρονο και λειτουργικό σχεδιασμό. Έχει σχεδιαστεί για να παρέχει τη βέλτιστη ροή τόσο των επιβατών όσο και των αποσκευών από τον χώρο στάθμευσης προς τα αεροπλάνα, με συνολική χρησιμοποιήσιμη περιοχή 25.000 τ.μ. Επίσης, υπάρχει περιθώριο για μελλοντικές επεκτάσεις χωρίς τη διακοπή των προγραμματισμένων πτήσεων. Το αεροδρόμιο διαθέτει σύγχρονα συστήματα υψηλής τεχνολογίας για την άνεση των επιβατών και την αποτελεσματικότητα των τέρμιναλ. Οι τροφοδοσία πραγματοποιείται από την BTA σε 7 σημεία με 75 άτομα προσωπικό, ενώ η ATU παρέχει υπηρεσίες αφορολόγητων ειδών στα τέσσερα καταστήματά της.  Το συνολικό κόστος του έργου ήταν 90,5 εκ. δολάρια. Η χωρητικότητα του κτηρίου είναι 2,8 εκ. επιβάτες ετησίως. 

Κατά τη διάρκεια του 2016, ο κύριος αεροδιάδρομος ξαναστρώθηκε και εφοδιάστηκε με νέα φώτα πλοήγησης, τα οποία θα βελτιώσουν το επίπεδο της ασφάλειάς του. Προστέθηκαν επίσης πινακίδες καθοδήγησης σε όλα τα σημεία στον κύριο αεροδιάδρομο. Με το νέο σύστημα προσγείωσης επιτρέπεται στα αεροσκάφη να προσγειώνονται ακόμα και με κακές καιρικές συνθήκες. Το σύστημα ελέγχου του αεροδρομίου αναβαθμίστηκε, συμπεριλαμβανομένης της εγκατάστασης νέου φωτισμού και στους τέσσερις διαδρόμους τροχοδρόμησης. 

Τον Ιούνιο του 2016, λόγω της αυξημένης επιβατικής κίνησης, η TAV Georgia ξεκίνησε την κατασκευή ενός νέου τέρμιναλ αφίξεων. Το νέο κτήριο θα ενσωματωθεί στην υπάρχουσα εγκατάσταση και αναμένεται να αυξήσει τη χωρητικότητα του αεροδρομίου σε 3,5 εκ. επιβάτες ετησίως. Το νέο τέρμιναλ αφίξεων καταλαμβάνει συνολική έκταση 12.000 τ.μ.

Το νέο τέρμιναλ αφίξεων εγκαινιάστηκε από τον πρωθυπουργό της Γεωργίας Γκιόργκι Κβιρικασβίλι, τον πρόεδρο της TAV Holding Σάνι Σέναρ, τον υπουργό μεταφορών, ναυτιλίας και επικοινωνιών της Τουρκίας Αχμέτ Αρσλάν και τον υπουργό οικονομίας και βιώσιμης ανάπτυξης της Γεωργίας Giorgi Gakharia, στις 26 Σεπτεμβρίου 2017. Με μια επένδυση 33 εκ. δολαρίων από την TAV Georgia, το νέο τέρμιναλ καταλαμβάνει 12.000 τ.μ. Διαθέτει πέντε νέους χώρους στάθμευσης αεροσκαφών, τρεις ιμάντες αποσκευών μήκους 150 μ. και έναν νέο χώρο στάθμευσης για 250 αυτοκίνητα. 

Τον Οκτώβριο του 2018, ανακοινώθηκε μια νέα γραμμή του μετρό της Τιφλίδας που συνδέει το αεροδρόμιο με την πόλη. Η επέκταση θα συνδέσει το αεροδρόμιο με τον σταθμό Σαμγκόρι ως σημείο ανταπόκρισης με την πρώτη γραμμή. Η κατασκευή αναμενόταν να ξεκινήσει στα τέλη του 2019,  αλλά το έργο παραμένει παγωμένο.

 Αίθουσα αναχωρήσεων
 Αφίξεις και τσεκ ιν στο ισόγειο
 Ο τρίτος όροφος χρησιμοποιείται για αναχωρήσεις
 Σταθμός του αερολιμένα της Τιφλίδας με συρμό που πρόκειται να αναχωρήσει για το κέντρο

Παραπομπές
----------

1. ↑  თბილისის აეროპორტს შოთა რუსთაველის სახელი მიენიჭა Interpressnews Georgia
2. ↑  Baulig, Josef· Maia Mania (2004). *Architekturführer Tbilisi* (στα Γερμανικά και Γεωργιανά). Landeshauptstadt Saarbrücken/Technische Universität Kaiserslautern. σελ. 70. ISBN 3-936890-39-0.
3. ↑  Sagers, Matthew; Thomas Maraffa (July 1990). «Soviet Air-Passenger Transportation Network». *Geographical Review* (American Geographical Society) **80** (3): 269. doi:10.2307/215304. .
4. ↑   *Global transport*. Stroudgate: Chartered Institute of Transport in the UK. 1998, σελ. 97.
5. ↑  Civil Georgia. «Civil.Ge - TAV Gets Tbilisi Airport Operation Extension for Planned USD 65m Investment».
6. ↑  «tbilisiairport.com - TAV Georgia to invest $65 million in Tbilisi Airport». Αρχειοθετήθηκε από το πρωτότυπο στις 13 Μαρτίου 2016. Ανακτήθηκε στις 4 Μαΐου 2021.
7. ↑  «Traffic General Schedule». *Georgian Railway*. .
8. ↑  «Tbilisi International Airport». *Airport-Tbilisi*. 22 July 2018. Αρχειοθετήθηκε από το πρωτότυπο στις 2018-09-11.. Ανακτήθηκε στις 2021-05-04.
9. ↑  «Tbilisi Officials Name Street After Bush». Associated Press. 14 September 2005. .
10. ↑  «Tbilisi Airport Terminal Information». Αρχειοθετήθηκε από το πρωτότυπο στις 6 Ιουλίου 2007. Ανακτήθηκε στις 6 Μαρτίου 2020.
11. ↑  «Terminal features». tbilisairport.com. Αρχειοθετήθηκε από το πρωτότυπο στις 29 Απριλίου 2016. Ανακτήθηκε στις 4 Μαΐου 2021.
12. ↑  «Tbilisi Airport's New Arrivals Terminal, Tbilisi, Georgia». airport-technology.com. Ανακτήθηκε στις 13 Μαΐου 2017.
13. ↑  «Groundbreaking Ceremony Of New Arrivals Terminal At Tbilisi International Airport». tbilisiairport.com. 27 Ιουνίου 2016. Αρχειοθετήθηκε από το πρωτότυπο στις 4 Μαΐου 2021. Ανακτήθηκε στις 4 Μαΐου 2021.
14. ↑  «New Terminal Opens at Tbilisi International Airport». Georgiatoday.ge. 26 Σεπτεμβρίου 2017. Αρχειοθετήθηκε από το πρωτότυπο στις 24 Νοεμβρίου 2018. Ανακτήθηκε στις 4 Μαΐου 2021.
15. ↑  «A new metro, railway and electric cars: promises made to the Georgian public a week before elections». 22 Οκτωβρίου 2018.

Εξωτερικοί σύνδεσμοι
--------------------

 Πολυμέσα σχετικά με το θέμα  Tbilisi International Airport στο Wikimedia Commons

* Επίσημος ιστότοπος